
20                                                                  DR 30.7.2018                                                       

 
Atas dasar itu, kalaupun parti pemerintah sebelumnya tidak memberi pengiktirafan 

kepada kita sebagai the loyal oppositon, saya fikir 20 tahun bersama reformasi harus 
meyakinkan kita we have to do better, dengan izin Tuan Yang di-Pertua. Kita bersuara 
sebagai backbencher reformis dengan cadangan dan kritikan yang membina dan kita 
menghargai pembangkang yang benar-benar efektif supaya menjadi penimbang tara dasar 
dan keputusan yang terbaik buat rakyat.  

Tuan Yang di-Pertua, saya ingin menyatakan juga peringatan bagi Parlimen 
termasuk Pejabat Speaker dan Timbalan, mewujudkan Jawatankuasa Parlimen utama 
secepat mungkin. Parlimen merupakan medan utama berlakunya reformasi undang-undang. 
Kalau tidak dilakukan serta-merta, tidak mungkin kita boleh merungkai permasalahan rakyat 
secara baik, tuntas dan terperinci. Di Parlimen United Kingdom, 40 peratus daripada 
cadangan semua jawatankuasa Parlimen sejak 1967 hingga 2010, diterima oleh kerajaan 
parti pemerintah. Maka pada saya, semboyan perubahan telah dibunyikan. Maka, tunggu apa 
lagi Speaker dan Timbalan Speaker, kita kena wujudkan jawatankuasa Parlimen.  

Tuan Yang di-Pertua, juga di sini antara cadangan yang saya bawakan untuk 
jawatankuasa Parlimen termasuklah satu, jawatankuasa Parlimen berkait dengan perpaduan 
negara dan integrasi nasional. Kalau kita ingat, we had the NUCC suatu ketika dahulu dan 
sekarang perlu diwujudkan untuk menggantikan bila masa Akta Hasutan dimansuhkan kelak.  

Samalah juga dengan keperluan untuk mewujudkan jawatankuasa Parlimen bagi 
memperkasakan syariah. Sudah diwujudkan dulu indeks maqasid. Saya tidak mahu 
diteruskan oleh segelintir pihak yang tidak bertanggungjawab meniup api sentimen 
perkauman dan agama. Maka, Parlimen ini medan legislatif yang terulung di Malaysia 
seharusnya ada mekanisme di mana jawatankuasa pemerkasaan syariah jangan dipimpin 
oleh mana-mana ahli politik, jangan dipimpin oleh mana-mana parti yang mungkin asyik 
menggunakan agama sesiapa pun. Saya mahu dipimpin sama ada oleh golongan agamawan 
sama ada Mufti Perlis ataupun mufti Wilayah Persekutuan.  

Isunya, ia harus dibangkitkan sebagai forum untuk diwakilkan golongan 
pembangkang, golongan kerajaan, pemerintah, Majlis Raja-raja tetapi membincangkan 
secara holistik termasuklah isu pernikahan bawah umur. Saya sambut baik fatwa yang 
dikeluarkan oleh Mufti Wilayah Persekutuan kerana merangkumi undang-undang yang sudah 
wujud untuk melindungi anak-anak gadis sama ada di Jordan ataupun di Turki, 18 tahun ke 
atas ya. Akan tetapi ini semua harus dibincangkan secara holistik dan saya berharap ia 
diwujudkan secepat mungkin Tuan Yang di-Pertua.  

Tuan Yang di-Pertua, saya juga ingin mengatakan dengan berlakunya peralihan 
kuasa, tidak ada parti, mana-mana parti yang akan selamanya selamat. Alhamdulillah, kuasa 
rakyat kuasa keramat. Betul atau tidak Yang Berhormat Kinabatangan?  

Dato’ Sri Bung Moktar bin Radin [Kinabatangan]: Betul. 

Puan Nurul Izzah binti Anwar [Permatang Pauh]: Ya. Datuk Seri Anwar Ibrahim, 
mantan Ahli Parlimen Permatang Pauh dan in syaa Allah bakal kembali ke Dewan Rakyat ini 
tidak lama lagi... [Tepuk] Mengingatkan kita, faktor ekonomi antara faktor utama penyebab 
kekalahan atau kemenangan pilihan raya. 

■1140 

Beliau juga mengatakan keperluan mana-mana pemerintah menghilangkan 
kemiskinan, bukan menghilangkan orang miskin. Inilah antara inti pati agenda reformasi.  
Maka bila kita bercakap tentang kemiskinan, sekarang lebih kurang 60,000 rakyat Malaysia 
yang miskin tegar. Sudah tentu lebih ramai lagi kalau kita lihat menerusi Multidimensional 
Poverty Index. Maksudnya kemiskinan daripada pelbagai ruang lingkup.  

Maka anjakan reformasi di Malaysia baru ini pada saya perlukan perubahan 
struktural. Saya anjurkan berkali-kali dalam Dewan Rakyat sama ada menerusi projek di 
Lembah Pantai, sekarang in syaa Allah di Permatang Pauh kolaborasi bersama kumpulan 
seperti MyKasih. MyKasih laksana cashless subsidy system yang sangat-sangat efisien, 
Tuan Yang di-Pertua.   

 

 

 



Atas dasar itu, kalaupun parti pemerintah sebelumnya tidak memberi pengiktirafan. kepada kita sebagai the loyal oppositon, saya fikir 20 tahun bersama reformasi harus meyakinkan kita we have to do better, dengan izin Tuan Yang di-Pertua. Kita bersuara sebagai backbencher reformis dengan cadangan dan kritikan yang membina dan kita menghargai pembangkang yang benar-benar efektif supaya menjadi penimbang tara dasar dan keputusan yang terbaik buat rakyat. Tuan Yang di-Pertua, saya ingin menyatakan juga peringatan bagi Parlimen termasuk Pejabat Speaker dan Timbalan, mewujudkan Jawatankuasa Parlimen utama secepat mungkin. Parlimen merupakan medan utama berlakunya reformasi undang-undang. Kalau tidak dilakukan serta-merta, tidak mungkin kita boleh merungkai permasalahan rakyat secara baik, tuntas dan terperinci. Di Parlimen United Kingdom, 40 peratus daripada cadangan semua jawatankuasa Parlimen sejak 1967 hingga 2010, diterima oleh kerajaan parti pemerintah. Maka pada saya, semboyan perubahan telah dibunyikan. Maka, tunggu apa lagi Speaker dan Timbalan Speaker, kita kena wujudkan jawatankuasa Parlimen. Tuan Yang di-Pertua, juga di sini antara cadangan yang saya bawakan untuk jawatankuasa Parlimen termasuklah satu, jawatankuasa Parlimen berkait dengan perpaduan negara dan integrasi nasional. Kalau kita ingat, we had the NUCC suatu ketika dahulu dan sekarang perlu diwujudkan untuk menggantikan bila masa Akta Hasutan dimansuhkan kelak. Samalah juga dengan keperluan untuk mewujudkan jawatankuasa Parlimen bagi memperkasakan syariah. Sudah diwujudkan dulu indeks maqasid. Saya tidak mahu diteruskan oleh segelintir pihak yang tidak bertanggungjawab meniup api sentimen perkauman dan agama. Maka, Parlimen ini medan legislatif yang terulung di Malaysia seharusnya ada mekanisme di mana jawatankuasa pemerkasaan syariah jangan dipimpin oleh mana-mana ahli politik, jangan dipimpin oleh mana-mana parti yang mungkin asyik menggunakan agama sesiapa pun. Saya mahu dipimpin sama ada oleh golongan agamawan sama ada Mufti Perlis ataupun mufti Wilayah Persekutuan. Isunya, ia harus dibangkitkan sebagai forum untuk diwakilkan golongan pembangkang, golongan kerajaan, pemerintah, Majlis Raja-raja tetapi membincangkan secara holistik termasuklah isu pernikahan bawah umur. Saya sambut baik fatwa yang dikeluarkan oleh Mufti Wilayah Persekutuan kerana merangkumi undang-undang yang sudah wujud untuk melindungi anak-anak gadis sama ada di Jordan ataupun di Turki, 18 tahun ke atas ya. Akan tetapi ini semua harus dibincangkan secara holistik dan saya berharap ia diwujudkan secepat mungkin Tuan Yang di-Pertua. Tuan Yang di-Pertua, saya juga ingin mengatakan dengan berlakunya peralihan kuasa, tidak ada parti, mana-mana parti yang akan selamanya selamat. Alhamdulillah, kuasa rakyat kuasa keramat. Betul atau tidak Yang Berhormat Kinabatangan?. Dato' Sri Bung Moktar bin Radin [Kinabatangan]: Betul. Puan Nurul Izzah binti Anwar [Permatang Pauh]: Ya. Datuk Seri Anwar Ibrahim, mantan Ahli Parlimen Permatang Pauh dan in syaa Allah bakal kembali ke Dewan Rakyat ini tidak lama lagi... [Tepuk] Mengingatkan kita, faktor ekonomi antara faktor utama penyebab kekalahan atau kemenangan pilihan raya. #1140. Beliau juga mengatakan keperluan mana-mana pemerintah menghilangkan kemiskinan, bukan menghilangkan orang miskin. Inilah antara inti pati agenda reformasi. Maka bila kita bercakap tentang kemiskinan, sekarang lebih kurang 60,000 rakyat Malaysia yang miskin tegar. Sudah tentu lebih ramai lagi kalau kita lihat menerusi Multidimensional Poverty Index. Maksudnya kemiskinan daripada pelbagai ruang lingkup. Maka anjakan reformasi di Malaysia baru ini pada saya perlukan perubahan struktural. Saya anjurkan berkali-kali dalam Dewan Rakyat sama ada menerusi projek di Lembah Pantai, sekarang in syaa Allah di Permatang Pauh kolaborasi bersama kumpulan seperti MyKasih. MyKasih laksana cashless subsidy system yang sangat-sangat efisien, Tuan Yang di-Pertua.